Джордж Байрон
Музикални строфи

Превод от английски: Борис Младенов-Young, 2011

chitanka.info

Нищо в жриците на красотата

с твоя чар вълшебен бих сравнил;

музика от ручей тих в гората

сякаш е за мен гласът ти мил.

И когато под звука му дивен

стихнат океанските води,

люшкани от лек бриз в танц приспивен

лъсват укротените вълни.

И луната бляскава верига

над безбрежни дълбини плете,

чийто гръд спокойно се издига,

сякаш диша в сладък сън дете.

Тъй духът пред тебе се прекланя,

слуша те прехласнат, възхитен,

както приливът на океана,

пълен с нежни чувства в летен ден.

Дж. Г. Байрон

Превод от английски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.